Епитафи у драгачевским селима: Пухово
Епитафи у драгачевским селима: Пухово су сведочанства преписана са старих надгробних споменика у селу Пухово (Општина Лучани).

Нешовановића гробље 
Споменик Јанку Таисићу (†1834) (Пухово – Нешовановићи)
 Зде почивает
 Раб Божи
 ЈАНКО ТАИСИЋ.
 Поживи 60 лета.
 Престави се 1834.
 Писа Богосав.

Споменик Милану Јаћимовићу (†1862) (Пухово – Нешовановићи)
 Овде почива
 Раб Божи
 МИЛАН  ЈАЋИМОВИЋ
 жител Пуовски
 он е био као писмен воиник
 народне воиске
 кои чесно и поштено
 поживи 24 Год:
 престависе 27 Јану. у 1862 Г.
 Спомену га благодарни
 брат његов ДАМЉАН

Споменик Богосаву Тајсићу (†1866) (Пухово – Нешовановићи)
 Овај узвишени Споменик
 Бележи Где мирно Бораве Кости
 отличног Грађанина
 БОГОСАВА ТАЈСИЋА
 Бив: кмета.
 Посланика. на народ. скупштини.
 и доброг Члана села Пухова.
 Рођен 1814. Г.
 а умре 1866. Г.
 Остављајући. Леп Спомен у селу.
 општини. и округу.
 Живећи 52. Г.
 Спомен оваи Подигоше му
 Синови Ранко и Александар

Споменик Фитомиру Нешовановићу (†1879) (Пухово – Нешовановићи)
 Овде почива
 ФИТОМИР
 син Илие Нешовановића
 из Пуова
 поживи 18. Г.
 престависе 3-г септембра
 у 1879. Г.
 Овај споменик подиже му
 ожалостиви отац Илија
 и маика му Марта Жалостива

Споменик ћеркама Ранка Тајсића Живки (†1888) и Стани (†1888) (Пухово – Нешовановићи)
 Спомен Овај Бележи
 где два Младенца
 две Сестре загрљене
 и цвећем закићене
 Вечити Сан Бораве
 ЖИВКА
 рођена 27. феб. 1878. Г
 Умрла 5. нове. 1888. Г.
 СТАНА
 рођена 3. фебр. 1883. Г.
 а умрла 4. нове. 1888. Г.
 Спомен овај подигоше им
 Родитељи Ранко и Савка [Тајсићи]

Споменик братанцима Ранка Тајсића Јанку (†1888) и Вељку (†1888) (Пухово – Нешовановићи)
 Под овим Ладним Спомеником
 леже увенути цветови
 А то јесмо два Брата рођена
 С леве стране Почива
 ЈАНКО
 син Лесандре Б. Тајсића
 из Пуова
 који је рођен (...)
 С десне стране почива младенац
 ВЕЉКО
 син Лесандре Таисића
 који је рођен 15. Августа 1882 Г
 а умре 17. новем. у 1888. Г.
 Овај споменик подигоше (...)

Споменик Светозару Нешовановићу (†1891) (Пухово – Нешовановићи)
 Пред овим спомеником
 а под овом ладном плочом
 у овом мрачном гробу
 вечити сан борави
 СВЕТОЗАР
 син Мијаила Нешовановића
 из пухова,
 бивши тобџија
 пољске батерије у Краљеву
 који чесно и поштено
 поживи 23. Год.
 а на Велику Тугу и Жалос,
 престави се у вечнос
 15. септембра 1891. Г.
 Овај спомен подигоше му
 отац Мијаило
 и браћа Миливоје Милић и Милија

Споменик Александру Тајсићу (†1900) (Пухово – Нешовановићи)
 Овде је АЛЕКСАНДАР
 син Богосава и Стоје Тајсића
 који је рођен 1846. Г.
 умре 5-III-1900. Г.
 Бог да му душу прости
 спомен подигоше му
 синови Јован и Драгомир
 и снахе
 а заврши унук Станиша

Споменик народном трибуну Ранку Тајсићу (†1903) (Пухово – Нешовановићи)
 РАНКО Б. ТАЈСИЋ
 рођен 1. окт. 1843. г.
 Умре 2 јуна 1903 г.
 У свом животу много је пропатијо
 борећи се за Народну слободу и права.
 Народ је ценио Ранкове заслуге.
 Те га је више пута бирао
 за кмета и Председника,
 и 20 година за народног посланика.
 Бог да га прости
 Спомен подижу супруга Савка 
 и синови Милисав и Милија.
 Споменик правио
 Стеван Лазаревић
 Крчагово.

Споменик Перси Тајсић (†1909) (Пухово – Нешовановићи)
 Овде је
 ПЕРСА
 кћи Живке и Јована Тајсића
 која је рођена око 1902. Г.
 а умрла у децембру 1909. Г.
 Спомен подигоше јој
 Мајка Живка
 и отац Јован
 и брат Станиша

Споменик Млађену Јаћимовићу (†1915) (Пухово – Нешовановићи)
 Пред овим споменом
 мирно почивају земни остатци
 часног Србина
 МЛАЂЕНА  ЈАЋИМОВИЋА
 из Пухова
 који поживи 76. Г.
 а пресели се у вечност
 8 фебруара 1915 Г.
 Бог да му душу прости
 Он је више пута кметовао
 у ком се је звању
 међу својим друговима одликовао
 као најспремнији кмет овог села
 тако да ће његово име остати
 у вечном спомену код народа
 у ком је живео и плодно кметовао.
 Па зато рецимо
 лака ти била српска земља
 коју си љубијо и верно служијо
 наш честити Србине Млађене
 Овај спомен подигоше му
 син Живко и унук Драгослав

Споменик каменоресцу Добросаву Јаћимовићу (†1915) (Пухово – Нешовановићи)
 Овде показује име ратника
 ДОБРОСАВА  ЈАЋИМОВИЋА
 каменоресца
 из Пухова
 поживи часно и поштено 49 г.
 учествовао у рату 1912 до 1915. Г.
 и исте Г. разболи се
 и умро у болници у Крагујевцу
 15. VII 1915 Г.
 и тамо је сахрањен
 Спомен подиже
 син Драгослав и сна Милица

Споменик Добривоју Јаћимовићу (†1916) (Пухово – Нешовановићи)
 Овај тужни споменик
 показује име краброг ратоборца
 ДОБРИВОЈЕ ЈАЋИМОВИЋ
 из села Пухова
 а војник последња одбрана стараца
 II чета I батаљона 10 пука пешадинског
 који је умро у Босни. Горажда.
 у месецу фебруару 1916. год.
 и тамо је сарањен
 Како му тужна фамилија
 никад гроба видети неће
 оставивши уцвељену супругу Петрију
 да за навек сузе рони
 са јединим сином Радојком
 спомен овај подиже
 верна супруга Петрија

Споменик Рисимији Тајсић (†1918) (Пухово – Нешовановићи)
 Пред овим спомеником
 Вечни сан борави
 РИСИМИЈА
 супруга Милије Тајсића
 а кћер Глиша Броћића из Гуче,
 рођена 19. децембра 1888. г.
 а умрла 18. новембра 1918. Г.
 Бог да јој душу прости
 Много добру и примерну супругу
 вечно ће жалити муж Милија

Споменик Савки, супрузи Ранка Тајсића (†1918) (Пухово – Нешовановићи)
 Овде почива добра хришћанка
 САВКА
 супруга Ранка Тајсића из Пухова.
 часно поживила 62 године
 и умрла 30 децембра 1918 год.
 Била је примерна супруга
 и добра мајка.
 Бог да јој душу прости
 Спомен подигоше
 синови Милисав и Милија

Споменик Миљи Тајсић (†1927) (Пухово – Нешовановићи)
 МИЉА
 жена Милисава Р. Тајсића
 рођена 1875.
 а умрла 1927. Год.

Споменик Драгињи Тодоровић (†1936) (Пухово – Нешовановићи)
 Ево гроба одморита двора
 где ми тело скрива
 а ладна га киша полива.
 Побожне српкиње
 ДРАГИЊЕ
 супруге П. Миливоја Тодоровића
 из Пухова.
 Која је часно поживела 65. Година.
 Своје синове иженила,
 ћерке удомила
 и тело своје
 у ладни гроб склонила
 16. нов. 1936. Г.
 Нека се вечно одмара
 А на гробу нека трава клија
 да и моја омладина сија
 Овај Спомен подигоше јој
 њени благодарни синови
  Радисав, Рађен и Сретен
 Тодоровићи
 1937
 и унук Гвозден
 Бог дапрости нашу мајку Драгињу
 на вечном дому
 Изради Д. Тодоровић 
 и Т. Петронијевић

Споменик каменоресцу Живојину Д. Тодоровићу (†1937) (Пухово – Нешовановићи)
 У овом гробу жалосноме двору
 лежи тело неуморног радника
 раб Бож.
 ЖИВОЈИНА Д. ТОДОРОВИЋА
 из Пухова
 бив. каменорезац
 надгробни споменик[а]
 Поживи 50. Год.
 радећи у свом раду.
 Погибе 19 јуна 1937. Год.
 звани мајдан Буковац
 Остави уцвељену супругу
 и 6 малолетну децу
 да за навек оплакују.
 Бог да му душу прости
 Спомен подигоше му
 супруга Ленка
 и синови Благоје и Драгиша и Милић

Споменик Милији Тајсићу (†1940) (Пухово – Нешовановићи)
 МИЛИЈА Р. ТАЈСИЋ
 резервни поручник
 учествовао у рату
 од 1912-1918. Год
 Рођен 23-I-1888. Г.
 умро 25-I-1940
 Споменик подиже
 супруга Марија
 1945 г.

Споменик Милисаву Тајсићу (†1948) (Пухово – Нешовановићи)
 МИЛИСАВ Р. ТАЈСИЋ
 поживео 75. Г.
 умре 14. VII 1948. Год.
 У свом животу Милисав
 је био Председник општине
 и дуже време народни посланик
 Споменик подижу синови

Јаћимовића гробље 
Споменик Панту Јаћимовићу (†1851) (Пухово – Јаћимовићи)
 Овде почива
 раб Божи
 ПАНТО ЈАЋИМОВИЋ
 из Пухова
 кои поживе 56 Г.
 а умре 1851 год.

Споменик Арсенију Јаћимовићу (†1873) (Пухово – Јаћимовићи)
 Пред овим знаком почива
 АРСЕНИЈЕ
 син Јакова Јаћимовића
 из Пуова,
 воиник I класе,
 поживи 24. Г.
 престависе у вечност
 16. декембра 1873. Г.
 Бог да му душу прости
 Оваи споменик му подиже
 жалосни отац Јаков

Споменик Јовану Затеги (†1883) (Пухово – Јаћимовићи)
 Оваи билег показује лице
 краброг Војника прве I класе
 Н[ародне] В[ојске]
 ЈЕВРЕМ ЗАТЕГА
 главни домаћин овог села
 кои поживи 37. Г:
 а умре 24. Вебруара 1883. Г:
 рани се борећи се са Турцима
 Оваи билег подиже му
 његова верна супруга Аница
 и мала кћер Јелика

Споменик деветогодишњем Јанку (†1894) (Пухово – Јаћимовићи)
 Дух одлете створитељу света,
 остадоше школе несвршене
 неутешно кукамо, мајка и сестра
 за јединим сином и братом
 РАЈКОМ
 који умре Радосног дана
 на Свијетло Христово Васкрсење
 11. априла 1894. Год.
 као ученик школе тијањске.
 Умро 9 година (...)

Извор 
 Никола Ника Стојић, Драгачевски епитафи: записи са надгробника и  крајпуташа, 2. допуњено издање, Међуопштински историјски архив, Чачак 2011.
Драгачевски епитафи